ADB พุ่งแรงเกือบ 6% ทุบสถิติในรอบกว่า 2 เดือน โบรกฯเชียร์ซื้อ ชูเทคนิคสวย
ADB พุ่งแรงเกือบ 6% ทุบสถิติในรอบกว่า 2 เดือน โบรกฯเชียร์ซื้อ ชูเทคนิคสวย โดยปิตตลาดวันนี้ ราคาอยู่ที่ 1.77 บาท บวก 0.10 บาท หรือ 5.99% สูงสุดที่ 1.85 บาท ต่ำสุดที่ 1.65 บาท ด้วยมูลค่าซื้อขาย 323.45 ล้านบาท
31 ม.ค. 2561

ผู้สื่อข่าวรายงานว่า หุ้นบริษัท แอ็พพลาย ดีบี จำกัด (มหาชน) หรือ ADB ปิตตลาดวันนี้ ราคาอยู่ที่ 1.77 บาท บวก 0.10 บาท หรือ 5.99% สูงสุดที่ 1.85 บาท ต่ำสุดที่ 1.65 บาท ด้วยมูลค่าซื้อขาย 323.45 ล้านบาท

ทั้งนี้ ราคาหุ้น ADB ปรับตัวขึ้นสูงสุดในรอบกว่า 2 เดือน นับตั้งแต่ราคาหุ้นอยู่ที่ 1.82 บาท เมื่อวันที่ 13 พ.ย.60
ด้าน บล.ซีไอเอ็มบี ระบุในบทวิเคราะห์ (31 ม.ค.) แนะนำ “ซื้อ” ADB โดยมีแนวรับที่ 1.73 และ 1.72 เพื่อคาดหวังการปรับตัวเพิ่มขึ้นไปทดสอบแนวต้านที่ 1.90 และ 1.95 เป็นจุดขายทำกำไร และ STOP LOSS ถ้าราคาหุ้นปิดต่ำกว่า 1.64 ลงไป
โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงจากแรงขายทำกำไรในระยะสั้น แต่ปริมาณการซื้อขายค่อนข้างเบาบาง ทำให้แนวโน้มหลักในระยะสั้นยังมีโอกาสปรับตัวเพิ่มขึ้นต่อเนื่อง และ MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเข้าใกล้ระดับ 70